EkBass/fiwiki-20250220-pages-articles huggingface dataset:
Touba

Touba on kunta ja aliprefektuuri sekä Touban departementin ja Bafingin alueen hallinnollinen keskus Norsunluurannikon länsiosassa. Se sijaitsee lähellä Guinean rajaa 680 kilometriä Abidjanista luoteeseen ja 175 kilometriä Séguélasta länteen. Kunnassa on 26 300 ja aliprefektuurissa 33 200 asukasta (vuonna 2014, väestönlaskenta). Touba oli ennen siirtomaa-aikaa tärkeä kolapähkinöiden kauppapaikka. Vuonna 1910 siitä tuli hallintopiirin keskus, mutta vuonna 1921 se liitettiin Odiennén piiriin. Touban departementtiin kuuluvat Diomanin, Foungbesson, Guintéguélan ja Touban aliprefektuurit. Kuntia ovat Guintéguéla ja Touba. Touban kautta kulkee Manin ja Odiennén välinen maantie A7. Seudun pääelinkeino on maatalous. Aikaisemmin siellä viljeltiin puuvillaa, mutta nykyään kaupunkia ympäröivät munuaispuuplantaasit. Nähtävyyksiä ovat lähistöllä sijaitsevat Godufun ja Zaalan danikylät omaperäisine kulttuuriperinteineen ja vuorimaisemineen. ==Lähteet== Luokka:Norsunluurannikon kaupungit
Kenraalikuvernöörin kirjallisuuspalkinto

Kenraalikuvernöörin kirjallisuuspalkinto (Governor General's Literary Awards) on useassa sarjassa jaettava kanadalainen kirjallisuuspalkinto. Palkinto perustettiin 1937, jolloin sitä jaettiin vain kahdessa sarjassa, alkuun vain englanninkieliselle kirjallisuudelle. Myöhemmin mukaan tuli ranskankielinen kirjallisuus ja runo- ja näytelmäsarjat. Lastenkirjallisuuspalkinto oli keskeytyksissä vuosina 1960–1986.Governor General's Literary Awards, Online Guide to Writing in Canada. Track 0. Viitattu 6.2.2022 Kussakin sarjassa jaetaan palkinto englannin- ja ranskankieliselle kirjalle:Governor General's Literary Awards. Ggbooks.caViitattu 6.2.2022 * Kaunokirjallisuus * Tietokirjallisuus * Runous * Näytelmät * Lasten- ja nuorten kirjallisuus, teksti * Lasten- ja nuorten kirjallisuus, kuvitus * Käännöskirjallisuus ==Lähteet== Luokka:Kanadalaiset palkinnot Luokka:Kanadan kirjallisuus
Dark Wings of Steel

Dark Wings of Steel on italialaisen power metal-yhtye Rhapsody Of Firen albumi, joka julkaistiin 22. marraskuuta 2013. == Kappaleet == # # # # # # # # # # # == Arvostelut == * Imperiumi: 6½/10Levyarvostelut: Rhapsody Of Fire - Dark Wings of Steel Viitattu 6.2.2022. == Lähteet == == Aiheesta muualla == * * Luokka:Vuoden 2013 albumit Luokka:Rhapsody of Firen albumit
Into the Legend

Into the Legend on italialaisen power metal-yhtye Rhapsody Of Firen albumi, joka julkaistiin 15. tammikuuta 2016. == Kappaleet == # # # # # # # # # # == Arvostelut == * Imperiumi: 6/10Levyarvostelut: Rhapsody Of Fire - Into The Legend Viitattu 6.2.2022. * Kaaoszine: 6+/10Rhapsody Of Fire – Into The Legend Viitattu 6.2.2022. == Lähteet == == Aiheesta muualla == * * Luokka:Vuoden 2016 albumit Luokka:Rhapsody of Firen albumit
The Eighth Mountain

The Eighth Mountain on italialaisen power metal -yhtye Rhapsody of Firen albumi, joka julkaistiin 22. helmikuuta 2019. == Kappaleet == # # # # # # # # # # # # == Arvostelut == * Imperiumi: 8½/10Levyarvostelut: Rhapsody Of Fire - The Eighth Mountain Viitattu 6.2.2022. * Soundi: Levyarvio: Mahtipontista niin kuin pitääkin – Rhapsody Of Firen sinfoniametalli on voimaannuttavaa Viitattu 6.2.2022. == Lähteet == == Aiheesta muualla == * * Luokka:Rhapsody of Firen albumit Luokka:Vuoden 2019 albumit
Glory for Salvation

Glory for Salvation on italialaisen power metal-yhtye Rhapsody Of Firen albumi, joka julkaistiin 26. marraskuuta 2021. == Kappaleet == # # # # # # # # # # # == Arvostelut == * Imperiumi: 7+/10Levyarvostelut: Rhapsody Of Fire - Glory For Salvation Viitattu 6.2.2022. * Inferno: Tasapainoinen ja monipuolinen jatke kunniakkaalle perinnölle – arviossa Rhapsody of Fire Viitattu 6.2.2022. == Lähteet == == Aiheesta muualla == * * Luokka:Vuoden 2021 albumit Luokka:Rhapsody of Firen albumit
Sukupuolen symboli

Sukupuolen symboleita ovat miestä ja naista sekä eri sukupuoli-identiteettejä edustavat symbolit. Perinteisimmät ja tunnetuimmat sukupuolen symbolit ovat miestä edustava Mars-symboli ja naista edustava Venus-symboli. Ne ovat peräisin jo antiikin Kreikasta ja Roomasta, joille Mars (kreikk. Ares) oli sodan jumala ja Venus (kreikk. Afrodite) rakkauden jumala. Antiikin Kreikan tähtitieteilijät yhdistivät planeetat jumaliin ja kehittivät merkit Mars- ja Venus-planeettojen symboleiksi. Kummassakin symbolissa on ympyrä ja siitä lähtevä uloke. Marsin symboli esittää jumalan kilpeä ja keihästä, ja Venuksen symboli esittää jumalattaren käsipeiliä. Koiraan ja naaraan symboleina Mars- ja Venus-symbolit otti käyttöön 1700-luvulla ruotsalainen luonnontutkija Carl von Linné. Nykyaikana Marsin ja Venuksen symbolien rinnalle on kehitetty lukuisia samantyylisiä symboleja, joiden tarkoitus on edustaa muitakin sukupuoli-identiteettejä kuin miestä ja naista. Myös erilaisille seksuaalisille suuntautumisille on kehitetty samankaltaisia symboleita, joissa on usein kaksi yhteenkietoutunutta symbolia. Uudempia miehen ja naisen symboleja ovat yksinkertaiset piktogrammit, joissa on housuasuinen mies ja mekkoasuinen nainen. Niitä on käytetty 1960-luvulta alkaen esimerkiksi miesten ja naisten vessojen tunnusmerkkinä. Näiden symbolien rinnalle on myöhemmin laadittu sukupuolille yhteisten unisex-vessojen symboleita, joiden hahmo ei ole selkeästi joko mies tai nainen. Ympyrä on ikivanha naiseuden symboli, joka on edustanut Maaemoa. Miestä ovat geometrisistä symboleista edustaneet neliö ja kolmio, kuten myös X-kirjain. Esimerkiksi perinnöllisyystieteellisissä kaavioissa ja sukututkimuksessa äidin symboli on usein ympyrä ja isän symboli neliö tai kolmio. X-kirjainta ei ole käytetty miehen symbolina sen jälkeen, kun naissukupuolikromosomi nimettiin X:ksi ja mieskromosomi Y:ksi niiden muodon mukaisesti. Taolaisuuden jin/jang-symboli koostuu vaaleasta miespuoliskosta ja tummasta naispuoliskosta. Kuu on usein ollut naiseuden symboli ja Aurinko mieheyden symboli. Monet kuujumalat ovatkin olleet naispuolisia ja aurinkojumalat miespuolisia. ==Lähteet== Luokka:Sukupuoli Luokka:Symbolit
Kukaan ei katso sinua silmiin

Kukaan ei katso sinua silmiin on Jesse Jalosen ohjaama ja käsikirjoittama suomalainen dokumentaarisia elementtejä sisältävä fiktioelokuva vuodelta 2022. Elokuva käsittelee yksinäisyyttä ja se kertoo keskuudessamme elävistä ihmisistä, jotka voidaan nähdä ainoastaan kameran välityksellä. Elokuva on kuvattu Nokia C5-kännykällä vuosien 2018-2020 välisenä aikana. == Lähteet == Luokka:Vuoden 2022 suomalaiset elokuvat
Cheslie Kryst

Cheslie Corrinne Kryst (28. huhtikuuta 1991 Jackson, Michigan, Yhdysvallat – 30. tammikuuta 2022 New York, New York, Yhdysvallat) oli yhdysvaltalainen televisiojuontaja, malli ja kauneuskilpailija, joka kruunattiin Miss USA:ksi 2019. Miss USA:na hän edusti Yhdysvaltoja Miss Universum 2019 -kilpailussa ja sijoittui kymmenen parhaan joukkoon. Kryst oli myös asianajaja ja oli toiminut televisio-ohjelma Extran kirjeenvaihtajana lokakuusta 2019 kuolemaansa asti. Työstään Extrassa hän oli ehdolla kahteen Daytime Emmy -palkintoon. == Kuolema == Kryst kuoli 30-vuotiaana 30. tammikuuta 2022 hypättyään kuolemaansa The Orionista, 60-kerroksisesta kerrostalosta Manhattanin Midtownissa, jossa hän asui ja jossa hänet nähtiin viimeksi 29. kerroksessa. 31\. tammikuuta kuolemansyyntutkija totesi hänen kuolemansa itsemurhaksi. Krystin äiti April Simpkins julkaisi lausunnon, jossa hän totesi, että Kryst oli kärsinyt masennuksesta. == Lähteet == Luokka:Yhdysvaltalaiset asianajajat Luokka:Yhdysvaltalaiset bloginpitäjät Luokka:Yhdysvaltalaiset mallit Luokka:Yhdysvaltalaiset missit Luokka:Yhdysvaltalaiset televisiojuontajat Luokka:Itsemurhan tehneet Luokka:Vuonna 1991 syntyneet Luokka:Vuonna 2022 kuolleet
Pearly Drops

Pearly Drops on suomalainen elektroduo. Sen jäsenet ovat Sandra Tervonen ja Juuso Malin. Aiemmin he ovat julkaisseet musiikkia nimellä Femme En Fourrure. ==Levyt== * (1. levy)omakustanne 2020 * A Little Disaster. Cascine 2023 == Lähteet == * https://www.pearlydrops.com/ == Aiheesta muualla == * Oskari Onninen: Outoa reittiä listoilla Helsingin Sanomat 18.4.2023 Luokka:Suomalaiset yhtyeet
Guiglo

Guiglo on kunta ja aliprefektuuri sekä Guiglon departementin ja Cavallyn alueen hallinnollinen keskus Norsunluurannikon länsiosassa. Se sijaitsee Sassandran sivujoen N’Zon varrella 513 kilometriä Abidjanista luoteeseen ja 120 kilometriä Manista etelään. Kunnassa on 92 100 ja aliprefektuurissa 113 800 asukasta (vuonna 2014, väestönlaskenta). Guiglo oli siirtomaa-aikana Moyen-Cavallyn ja vuodesta 1926 Guiglon piirin keskus. Departementtiin kuuluvat Bédy-Goazonin, Guiglon, Kaadén ja Nizahonin aliprefektuurit. Ainoa kunta on Guiglo. Seudun kanta-asukkaat ovat guereja ja ubeja, mutta nykyään enemmistönä ovat muualta muuttaneet ja ulkomaalaiset. Väestön pääelinkeino on maanviljely. Tärkeimmät viljelykasvit ovat maniokki, riisi, kaakao, kahvi ja jamssit. Lisäksi harjoitetaan karjanhoitoa, käsityöammatteja, kaupankäyntiä ja maataloustuotteiden jalostusta. ==Lähteet== Luokka:Norsunluurannikon kaupungit
Ronnie Hellström

Folke Ronnie Wallentin Hellström (21. helmikuuta 1949 – 6. helmikuuta 2022) oli ruotsalainen jalkapallomaalivahti. Hellström pelasi 77 A-maaottelua ja edusti Ruotsia vuosien 1970, 1974 ja 1978 MM-kisoissa. == Lähteet == Luokka:Ruotsalaiset jalkapallomaalivahdit Luokka:Vuonna 1949 syntyneet Luokka:Vuonna 2022 kuolleet
Paal Brekke

Paal Brekke (17. syyskuuta 1923 Røros, Norja – 2. joulukuuta 1993 Oslo, Norja Brekke, Paal, Kirjasampo, viitattu 6.2.2022) oli norjalainen kirjailija. Hän pakeni toisen maailmansodan Saksan miehitysvallan aikana Ruotsiin, missä hän aloitti kirjoittamisen. Hän sai Norjassa 1949 huomiota runokokoelmalla Skyggefektning, jonka modernismi oli tuolloin vielä siellä vierasta. Hänen näkemyksensä mukaan nuorista radikaaleista tulee vanhetessa isänmaallisia konservatiiveja. Gerhard Knoop on sovittanut Brekken runokokoelmasta kuunnelman Ilta on hiljainen (Yleisradio, 1974), jonka suomentanut Väinö Kirstinä.Ilta on hiljainen, Finna.fi, viitattu 6.2.2022 Brekken tytär on kirjailija Toril Brekke. ==Palkinnot ja tunnustukset== * Dobloug-palkinto 1981Doblougprisen, Store norske leksikon, viitattu 6.2.2022 ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1923 syntyneet Luokka:Vuonna 1993 kuolleet
Jääkiekon 4. divisioonan maailmanmestaruuskilpailut

Jääkiekon 4. divisioonan maailmanmestaruuskilpailut on vuosittain järjestettävä jääkiekkoturnaus, joka on Kansainvälisen jääkiekkoliiton IIHF:n järjestämien maailmanmestaruuskilpailujen alin sarjataso. Kisojen voittaja nousee 3. divisioonan maailmanmestaruuskilpailuihin seuraavaksi kaudeksi, ja 3. divisioonan maailmanmestaruuskisojen B-lohkon viimeinen joukkue puolestaan putoaa 4. divisioonaan. Turnaus järjestettiin ensimmäisen kerran vuonna 2022 Kirgisiassa. Koska sekä vuoden 2020 että 2021 maailmanmestaruuskisat peruttiin koronaviruspandemian vuoksi, olivat vuoden 2022 kisat ensimmäiset 4. divisioonan maailmanmestaruuskilpailut. == Historiaa == Vuoden 2022 kisoihin osallistuivat Iran, Kirgisia, Kuwait, Malesia ja Singapore. Mestaruuden voitti Kirgisian joukkue. Vuonna 2023 mukana oli vain neljä joukkuetta, jotka olivat Filippiinit, Mongolia, Kuwait ja Indonesia, ja mestaruuden voitti ensi kertaa kisoihin osallistunut Filippiinit, joka nousi voiton myötä 3. divisioonan B-lohkoon. ==Lähteet== *
Ragnar Dunkers

Ragnar Johannes Dunkers (17. helmikuuta 1900 Pori – 20. lokakuuta 1941 Bromarv) oli suomalainen diplomi-insinööri ja teollisuuskoulun lehtori.Ragnar Dunkersin kuolinilmoitus, Vasabladet, 23.10.1941, nro 246, s. 1, Kansalliskirjaston digitaaliset aineistotFör fosterlandet. Ragnar Dunkers, Vasabladet, 22.10.1941, nro 245, s. 2, Kansalliskirjaston digitaaliset aineistotFör fosterlandet. Ragnar Dunkers, Björneborgs Tidning, 24.10.1941, nro 83, s. 3, Kansalliskirjaston digitaaliset aineistot Ragnar Dunkers pääsi ylioppilaaksi Porin ruotsalaisesta yhteiskoulusta vuonna 1918. Hän suoritti diplomi-insinööritutkinnon ensimmäisen osan vuonna 1921 ja oli sitten vastaavana työnjohtajana rakennustyömailla Karjalassa ja muualla Suomessa. Hän oli Helsingin kaupungin rakennustarkastusviraston palveluksessa vuosina 1923–1924 ja 1927–1930 betonitöiden valvojana. Vuosina 1924–1927 hän oli osastopäällikkönä Imatran voimalaitoksen rakennustyömaalla. Suoritettuaan diplomi-insinööritutkinnon 1930 Dunkers nimitettiin samanva vuonna tie- ja vesirakennusalan ja betoniopin vt. lehtoriksi Vaasan teollisuuskouluun. Hänestä tuli vakinainen lehtori 1938. Dunkers toimi myös yksityisenä betoni- ja rakennusurakoitsijana. Dunkers teki opintomatkoja Skandinavian maihin, Saksaan, Ranskaan ja Italiaan. Hän julkaisi oppikirjoja ja kirjoitti oman alansa artikkeleita ammatti- ja sanomalehtiin. Dunkers oli Vaasan kaupunginhallituksen ja kaupunginvaltuuston jäsenenä. Dunkers osallistui talvi- ja jatkosotaan. Hän kuoli sydänkohtaukseen Bromarvin Öjassa Hangon rintamalla lokakuussa 1941 palvellessaan luutnanttina Rannikkopataljoona 1:n esikunnassa.Kansallisarkisto > Kaatuneiden henkilöasiakirjat (kokoelma) > Kantakortit I > Dunckers Ragnar Johannes, 17.02.1900Kuolinasiakirja: Dunckers, Ragnar Johannes Ragnar Dunkersin poika Karl Ragnar Dunkers (1926–2011) oli diplomi-insinööri ja tukholmalaisen Merkantila ingenjörsbyrån (MIBIS) toimitusjohtaja.Geni.com : Karl Ragnar Dunkers == Julkaisuja == * Perustustyöt. Otava 1934, 2. K. F. Lehtolan uusima painos Otava 1945 == Lähteet == Luokka:Suomalaiset insinöörit Luokka:Suomalaiset opettajat Luokka:Vaasan kaupunginvaltuutetut Luokka:Vuonna 1900 syntyneet Luokka:Vuonna 1941 kuolleet
Tabou

Tabou on kunta ja aliprefektuuri sekä Taboun departementin hallinnollinen keskus San-Pédron alueella Norsunluurannikon lounaisosassa. Se sijaitsee Atlantin rannikolla Taboujoen suussa 434 kilometriä Abidjanista ja 100 kilometriä San-Pedrosta länteen. Kunnassa on 30 200 ja aliprefektuurissa 39 000 asukasta (vuonna 2014, väestönlaskenta). Tabou oli siirtomaa-aikana hallintopiirin keskus, josta oli maantieyhteys Guigloon ja Duékouéen. Sen sataman kautta vietiin palmuöljyä ja -ytimiä, riisiä, kaakaota ja kahvia. Departementtiin kuuluvat Dapo-Ibokén, Djamandiokén, Djouroutoun, Grabon, Olodion ja Taboun aliprefektuurit. Kuntia ovat Grabo ja Tabou. Seudun kanta- asukkaat ovat krumeneja. Suurin osa on katolisia, protestantteja tai synkretististen kulttien harjoittajia. Maaseudulla on myös animisteja ja pohjoisesta tulleet kauppiaat ovat muslimeja. Taboun kautta kulkee Norsunluurannikon ja Liberian välinen tieyhteys. Kaupungissa on satama ja lentokenttä. Tärkeimmät elinkeinot ovat kalastus, kaupankäynti ja maanviljely. Myytäväksi tuotetaan palmuöljyä, kahvia, kaakaota ja puutavaraa. ==Lähteet== Luokka:Norsunluurannikon kaupungit
Elisabeth Aspaker

Elisabeth Vik Aspaker (s. 16. lokakuuta 1962 Harstad) on norjalainen oikeistopuolueen poliitikko ja vuodesta 2019 Tromssan ja Finnmarkin läänin maaherra (statsforvalter). Aiemmin hän on istunut suurkäräjillä (2005–2017) sekä toiminut Norjan kalastusministerinä (2013–2015) sekä ETA- ja EU- ministerinä (2015–2016). Hän on ollut myös puolueensa 2. varapuheenjohtaja vuosina 1994–1998. ==Lähteet== ==Aiheesta muualla== * Elisabeth Aspaker Norjan suurkäräjien verkkosivuilla Luokka:Norjan kalastusministerit Luokka:Norjan maaherrat Luokka:Vuonna 1962 syntyneet Luokka:Elävät henkilöt
Waitangi-päivä

Waitangi-päivä (, ) on 6. helmikuuta vietettävä Uuden-Seelannin kansallispäivä, jota vietetään Waitangin sopimuksen allekirjoittamisen muistoksi. Waitangin sopimus allekirjoitettiin vuonna 1840 brittihallinnon edustajien ja noin 500 maoripäällikön välillä. Tapahtuma on osa Uuden- Seelannin perustamismyyttiä, ja sitä pidetään nykymuotoisen Uuden-Seelannin perustamisajankohtana. Vuonna 1934 Uuden-Seelannin kenraalikuvernöörinä toiminut Charles Bathurst, lordi Bledisloe, osti vaimoineen 506 hehtaarin tontin, jossa sijainneessa talossa Waitangin sopimus allekirjoitettiin (Treaty House), ja lahjoitti sen Uuden-Seelannin kansalle. Luovutustilaisuuteen osallistui 10 000 maoria ympäri maata, ja tätä tapahtumaa pidetään ensimmäisenä Waitangi-päivän juhlatilaisuutena. Waitangi-päivä on ollut yleinen vapaapäivä vuodesta 1974. Tuolloin sen nimi myös muutettiin muotoon New Zealand Day, mutta tästä luovuttiin jo parin vuoden päästä. == Lähteet == Luokka:Uusi-Seelanti Luokka:Kansallispäivät
Kapteeni Apassi

Kapteeni Apache on Alexander Singerin ohjaama lännenelokuva vuodelta 1971. Se perustuu Sidney Edgerton Whitmanin romaaniin Kapteeni Apassi. == Näyttelijät == == Lähteet == == Aiheesta muualla == * Luokka:Lännenelokuvat Luokka:Vuoden 1971 brittiläiset elokuvat Luokka:Brittiläiset romaaneihin perustuvat elokuvat
NCAA-jääkiekon I-divisioona

NCAA-jääkiekon I-divisioona on jääkiekon korkein sarjataso Yhdysvaltain yliopistourheilussa. Yliopistojääkiekkoa pelataan kaikkiaan 59 yliopistossa ja collegessa eri puolilla Yhdysvaltoja. Sarjassa joukkueet on jaettu kuuteen lohkoon. Kauden lopussa 16 parasta joukkuetta pääsee niin sanottuun Sweet Sixteen -vaiheeseen, josta neljän turnauksen voittajat etenevät Frozen Four -loppuotteluturnaukseen pelaamaan sarjan mestaruudesta. Sarjan mestaruus ratkaistiin ensimmäistä kertaa vuonna 1948. Sarjan erikoisuuksia on urheilutoimittajien tekemät viikoittaiset sijoitukset, joiden perusteella valitaan sarjan 20 parasta joukkuetta. Vuoden 2017 lokakuussa sarjassa pelasi kaikkiaan 23 suomalaiskiekkoilijaa 18:ssa eri joukkueessa. Kaudella 2021–2022 Suomesta lähtöisin olleita pelaajia oli 22, eli neljänneksi eniten Yhdysvalloista, Kanadasta ja Ruotsista lähtöisin olleiden pelaajien jälkeen. Suhteet olivat samat myös kaudella 2023–2024 suomalaispelaajien määrän ollessa 28. == Lohkot ja joukkueet == === Atlantic Hockey === * Air Force Falcons * American International Yellow Jackets * Army Black Knights * Bentley Falcons * Canisius Golden Griffins * Holy Cross Crusaders * Mercyhurst Lakers * Niagara Purple Eagles * RIT Tigers * Sacred Heart Pioneers === Big Ten === * Michigan State Spartans * Ohio State Buckeyes * Penn State Nittany Lions * Michigan Wolverines * Minnesota Golden Gophers * Notre Dame Fighting Irish * Wisconsin Badgers === CCHA === * Bemidji State Beavers * Bowling Green Falcons * Ferris State Bulldogs * Lake Superior State Lakers * Michigan Tech Huskies * Minnesota State Mavericks * Northern Michigan Wildcats * St. Thomas (Minnesota) Tommies === ECAC === * Brown Bears * Clarkson Golden Knights * Colgate Riders * Cornell Big Red * Dartmouth Big Green * Harvard Crimson * Princeton Tigers * Quinnipiac Bobcats * RPI Engineers * St. Lawrence Saints * Union Dutchmen * Yale Bulldogs === Hockey East === * Boston College Eagles * Boston University Terriers * Merrimack Warriors * Northeastern Huskies * Providence Friars * UMass Minutemen * UMass Lowell River Hawks * UConn Huskies * Maine Black Bears * New Hampshire Wildcats * Vermont Catamounts === Independent === * Arizona State Sun Devils * LIU Sharks * Alaska Nanooks === NCHC === * Colorado College Tigers * Miami RedHawks * St. Cloud State Huskies * Denver Pioneers * Minnesota Duluth Bulldogs * Omaha Mavericks (tunnetaan myös nimillä Nebraska Omaha Mavericks ja UNO Mavericks) * North Dakota Fighting Hawks * Western Michigan Brontos == Lähteet == Luokka:Yhdysvaltain jääkiekkosarjat Luokka:Yhdysvaltain yliopistourheilu
Sari Havaksen filmografia ja esiintymiset

Tämä on Sari Havaksen filmografia ja esiintymiset. == Elokuvat == Vuosi Nimi Rooli 1986 Jäätävä polte tyttö juhlissa 1991 Kadunlakaisijat Miss Helsinki -kilpailun lipun­myyjä 1992 Back to the USSR – takaisin Ryssiin posti­neiti 1992 Pilkkuja ja pikkuhousuja sihteeri äänitys­studiossa 1993 Harjunpää ja kiusantekijät Sanna Lehikoinen 1996 Joulubileet Lea, Bonan vaimo 1997 Vaiennut kylä rikos­tutkijan vaimo 1999 Häjyt Sisko Nenonen, Antin ja Roopen sisar 2001 Young Love Jukan äiti 2004 Kukkia ja sidontaa Kaisa Piippo 2006 Valkoinen kaupunki Riitta 2006 Saippuaprinssi dia­logi­kirjoittaja 2012 Vares – Pimeyden tango Kaarina Vehmanen 2020 Syksyn jälkeen saapuu kevät Annin äiti 2025 Häjyt 2 Sisko Nenonen == Lyhytelokuvat == Vuosi Nimi Rooli 1985 Lulu 1990 Isän­maan kaikuja 6: Kun kylmä tuuli käy Seija 1990 Sakkeus äiti 1991 Tenderender 1992 Missä tukkani on? 1996 My Boy Kikka 1998 Kaapin salat Pirkko 1999 Jussi-Gaala 1999 juontaja 2000 Ilma­laiva Fin­landia 2001 Turon baari Pipsa 2001 Taide lääkäri 2001 Iloinen talo 2001 Home sweet home 2001 X 2001 Kaikki hyvin Pauliina K. 2001 www.blow­your­headoff.com 2005 Koti­video == Televisio == Vuosi Sarja Rooli 1993 Puhtaat valkeat lakanat Katariina Raikas 1993 Sotapoika Elvi 1997 Kun taivas repeää Marjatta Valo, myöh. Halme 1999 Peräkamaripojat Veera Keto 2000 Taivas sinivalkoinen Marjatta Valo, myöh. Halme 2005 Kylmäverisesti sinun Hannele Lampinen 2006–2010 Lehmän vuosi eläin­lääkäri Hanna Takala-Berg­qvist 2007–2014 Taivaan tulet Kaupunginjohtaja Sinikka Ström 2011 Villa Helena Helena Salo­järvi 2015 Syke Marja == Teatteri == Espoon kaupunginteatteri Espoon kaupunginteatteri Espoon kaupunginteatteri Vuosi Esitys Rooli 1992 Teräs­lilja – erään naisen mekanismi naapuri, puhelin­vaihde, reportteri, tanssijatar 1993 Peili­peli Liisa, lipun­repijä- siivooja 2007 Kuume Krista Suomen Kansallisteatteri / Nukketeatteri Hevosenkenkä Suomen Kansallisteatteri / Nukketeatteri Hevosenkenkä Suomen Kansallisteatteri / Nukketeatteri Hevosenkenkä 1992 Sökö simpanssi Simira Ryhmäteatteri Ryhmäteatteri Ryhmäteatteri 2000 Valta­meren yllä Ira 2001 Kuun pimeä puoli Maria Teatteri Gorgo Teatteri Gorgo Teatteri Gorgo 2000 Tiramisut esiintyjä Stella Polaris Stella Polaris Stella Polaris 2002 Improvisoitu koko illan näytelmä Teatteri Takomo Teatteri Takomo Teatteri Takomo 2004 Kohtauksen partaalla Gertrude Teatteri Jurkka Teatteri Jurkka Teatteri Jurkka 2005 West­end Anita Berg 2008 Nolla­neljä­viisi Hannele Lahden kaupunginteatteri Lahden kaupunginteatteri Lahden kaupunginteatteri 2009 Viisas neitsyt Maiju Miehimys Keski-Uudenmaan Teatteri Keski-Uudenmaan Teatteri Keski-Uudenmaan Teatteri 2012 The Anopit 2014 Ulvova mylläri Heinolan kesäteatteri Heinolan kesäteatteri Heinolan kesäteatteri 2013 Diivat Tampereen Työväen Teatteri Tampereen Työväen Teatteri Tampereen Työväen Teatteri 2015 Desirée – Pieni yö­soitto == Lähteet == == Aiheesta muualla == * * * Luokka:Filmografiat
Intiankäärmepuu

Intiankäärmepuu (Rauvolfia serpentina) on oleanterikasvien heimoon kuuluva kasvilaji. Intiankäärmepuu on kotoisin Intian niemimaalta ja Itä-Aasiasta (Intiasta Indonesiaan) ja se on levinnyt laajalti Intiassa Himalajan eteläpuolisilla alueilla jopa 1 000 metrin korkeuteen. Intiankäärmepuu on pystykasvuinen vajaan metrin korkuinen pensas, jonka lehdet ovat ikivihreät. Lehtien pituus on 7–20 cm. Oksat ovat ohuet, tavallisesti haarattomat, ja vahingoittuessaan ne erittävät vaaleaa, tahmeaa maitiaisnestettä. Juuristo leviää vaakasuuntaan. Juurten kuoriaineessa on runsaasti reerpiiniä. Kukat kasvavat oksankärjissä tiiviin kukintoina, joiden väri vaihtelee valkoisesta tummanpunaiseen. Intiassa ja Nepalissa intiankäärmepuuta kasvatetaan puutarhoissa, koska sen uskotaan karkottavan käärmeitä. Intiankäärmepuu on uhanalaisten lajien kansainvälistä kauppaa koskevan yleissopimuksen eli CITESin piirissä. == Mahdolliset terveysvaikutukset == Intiankäärmepuu on reserpiinin lähde, jota on käytetty systolisen verenpainetaudin hoidossa, vaikka sen annosvastevaikutukset jäivät vuonna 2016 tehdyn kliinisen tutkimuksen perusteella epävarmaksi. Sitä on käytetty Intiassa lääkekasvina yli 2000 vuoden ajan. Intiankäärmepuulla voi olla yhteisvaikutuksia erilaisten reseptilääkkeiden kanssa. Lisäksi kasvin alkaloidit itsessään voivat aiheuttaa masennusta ja mahahaavan sekä colitis ulcerosan. Kasvin sisältämä reserpiini voi aiheuttaa erilaisia haittavaikutuksia, kuten oksentelua, ripulia, huimausta, päänsärkyä, ahdistusta tai yliherkkyysreaktioita. == Lähteet == == Aiheesta muualla == *ITIS: Rauvolfia serpentina *UniProt: Taxonomy - Rauvolfia serpentina (Serpentine wood) (Ophioxylon serpentinum) *Global Biodiversity Information Facility (GBIF): Rauvolfia serpentina *The Plant List: Rauvolfia serpentina Luokka:Oleanterikasvit Luokka:Lääkekasvit
Aldrovanda

Aldrovanda on kihokkikasveihin kuuluva lihansyöjäkasvien suku, joka lienee läheisintä sukua kärpäsloukulle. Suvussa on yksi nykyinen laji: Aldrovanda vesiculosa ja lisäksi lukemattomia fossiileista kuvattuja lajeja. A. vesiculosa esiintyy moni paikoin Euroopassa, Aasiassa, Afrikassa ja Australiassa. Se on vedessä kelluva juureton vesikasvi, joka pyydystää vesiherneiden tapaan pieniä vesieläimiä pyyntirakkuloilla, jotka ovat nopealiikkeisiä ansoja.Plants of the World Online: Aldrovanda L. Viitattu 6.2.2022.https://www.mobot.org/MOBOT/research/APweb/orders/caryophyllalesweb.htm#Droseraceae == Lähteet == == Aiheesta muualla == Luokka:Kihokkikasvit
Talmay

Talmay on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 37 kilometriä Dijonin kaupungista itään. pienoiskuva|vasen|Saint-Vallierin kirkko Kunnan nähtävyyksiä on linna Château de Talmay. Alkuperäisestä 1200-luvun linnasta on yhä jäljellä suurikokoinen 33 metriä korkea torni. Tornin viereen on rakennettu 1700-luvulla nykyinen linna sekä linnan ranskalainen puutarha. Kunnan keskustassa oleva Saint-Vallierin kirkko on rakennettu 1200-1300-luvuilla. ==Tunnettuja kuntalaisia== *Marie- Thérèse Figueur (1774-1861), naissotilas ==Lähteet== ==Aiheesta muualla== Luokka:Côte-d’Orin kunnat
Kiinanpyökki

Kiinanpyökki (Fagus engleriana) on pyökkikasvien heimoon ja pyökkien sukuun kuuluva kesävihanta puu. Nimensä mukaisesti se on kotoperäinen Kiinassa. pienoiskuva|vasen|Kiinanpyökin lehtiä == Ulkonäkö ja koko == Kiinanpyökki kasvaa 3–25 metrin korkuiseksi, ja on yleensä monirunkoinen. Kaarna on vaaleanharmaanruskea. Lehdet ovat alapuolelta sinertäviä, muodoltaan soikeita tai puikeita ja mutkalaitaisia, 5–9 cm pitkiä ja 2,5–5 cm leveitä. Kukat ovat pienet ja mitättömän näköiset. Pähkinät ovat kolmikulmaisia. Kotiseudullaan Kiinassa se kukkii huhti-toukokuussa, ja pähkinät kypsyvät elo-, syys- ja lokakuussa. Lehtien syysväri on keltainen. Pähkinät ovat syötäviä, mutta sisältävät saponiineja, jotka tekevät niistä suurina määrinä lievästi myrkyllisiä. == Levinneisyys == Kiinanpyökkiä tavataan Keski- ja Itä-Kiinassa (Anhuin, Guangxin, Guizhoun, Henanin, Hubein, Hunanin, Shaanxin, Sichuanin, Yunnanin ja Zhejiangin maakunnissa). Se vaatii valoa ja hyvin vettä läpäisevää maaperää, mutta ei ole muuten tarkka kasvupaikkansa suhteen. == Lähteet == Luokka:Pyökit Luokka:Aasian puut
Saulon-la-Chapelle

Saulon-la-Chapelle on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 36 kilometriä Beaunen kaupungista koilliseen. Kunnan keskustassa oleva Saint-Sébastienin kirkko on rakennettu vuonna 1750, ja se on nimetty kunnan suojeluspyhimyksen mukaan. ==Lähteet== ==Aiheesta muualla== Luokka:Côte-d’Orin kunnat
Brooke Scullion

Brooke Scullion (s. 31. maaliskuuta 1999 Bellaghy, Derry, Yhdistynyt kuningaskunta), tunnettu myös taiteilijanimellään Brooke, on brittiläinen laulaja. Hän edusti Irlantia vuoden 2022 Eurovision laulukilpailussa kappaleella "That’s Rich". Brooke kilpaili myös The Voice UK -kilpailun 9. tuotantokaudella sijoittuen kolmanneksi. == Musiikkiura == === 2020: The Voice UK === Vuonna 2020 Scullion osallistui The Voice UK -kilpailun 9. tuotantokaudelle, jossa hänen valmentajanaan toimi Meghan Trainor. Ääni ratkaisee -osiossa hän esiintyi cover-versiolla Lewis Capaldin kappaleesta "Bruises". Kaikki neljä tuomaria käänsivät tuolinsa. Kaksintaistelut -vaiheessa Scullion kilpaili Jordan Philipsiä vastaan. Scullion eteni Knock Out -vaiheeseen ja myöhemmin Top 8:n joukkoon. Hän pääsi finaaliin osana Top 4:ää esitettyään cover-version Mark Ronsonin ja Miley Cyrusin kappaleesta "Nothing Breaks Like a Heart". Finaalissa Scullion sijoittui kolmanneksi. === 2022: Eurovision laulukilpailu === Tammikuussa 2022 Brooken ilmoitettiin olevan yksi kuudesta artistista, jotka kilpailisivat Irlannin vuoden 2022 euroviisukarsinnassa, joka kantoi nimeä The Late Late Eurosong Special. Voittaja valittiin kansainvälisen raadin, studioraadin ja yleisöäänten antamien pisteiden perusteella. Brooke sai 78% kaikista saatavilla olleista pisteistä saaden 12 pistettä sekä kansainväliseltä raadilta että yleisöltä, ja 4 pistettä studioraadilta. Brooken ja toiseksi tulleen Rachel Gooden välillä oli neljä pistettä. Brooke edusti täten Irlantia vuoden 2022 Euroviisuissa. Brooke kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 15:nneksi eikä päässyt finaaliin. == Lähteet == Luokka:Irlantilaiset laulajat Luokka:Pohjoisirlantilaiset henkilöt Luokka:Irlannin euroviisuedustajat Luokka:Vuoden 2022 euroviisuedustajat Luokka:Vuonna 1999 syntyneet Luokka:Elävät henkilöt
Thoste

Thoste on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 30 kilometriä Montbardin kaupungista etelään. Kunnan keskustassa sijaitsee 1200-luvun alussa rakennettu Pyhän Ristin kirkko. Kirkon vieressä olevalla hautausmaalla on suojeltu 1400-luvun risti. Beauregardin kylän rautavarannot on tunnettu aikojan alusta, ja niitä on myös aina hyödynnetty. Intensiivisin kaivostoiminta tapahtui vuosina 1836-1878. Tiedosto:Thoste (21) Église Sainte-Croix - Extérieur - 01.jpg|Pyhän Ristin kirkko Tiedosto:Thoste (21) Croix de cimetière - 02.jpg|1400-luvun risti ==Lähteet== ==Aiheesta muualla== Luokka:Côte-d’Orin kunnat
That’s Rich

That’s Rich on irlantilaisen laulajan Brooken esittämä kappale, jolla hän edusti Irlantia vuoden 2022 Eurovision laulukilpailussa, Torinossa. Kappale kilpaili toisessa semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Irlannin euroviisuedustuskappaleet Luokka:Vuoden 2022 euroviisuedustuskappaleet
Risukorte

Risukorte (Equisetum ramosissimum) on kortteisiin kuuluva itiökasvilaji. Sitä esiintyy laajasti Euroopassa, Aasiassa ja Afrikassa. Euroopassa esiintyy tyyppialalaji ja etelämpänä myös toinen alalaji debile. Laji on risteytynyt muun muassa kangaskortteen kanssa ja risteymä tunnetaan gotlanninkortteen nimellä. Risukortteen kesäversot ovat pystykasvuisia ja runsashaaraisia, enintään 14-lukuisia lehtitupen hampaiden ja varren sivuhaarojen lukumäärän suhteen. == Lähteet == == Aiheesta muualla == * Suomen Lajitietokeskus: Risukorte – Equisetum ramosissimum Luokka:Kortteet
Hongkongilainen viittomakieli

Hongkongilainen viittomakieli (, ) on pääsääntöisesti Hongkongissa kuurojen yhteisön käyttämä viittomakieli. Se kehittyi kiinalaisen viittomakielen eteläisestä murteesta, mutta on nykyään eriytynyt täysin omaksi kielekseen. Vuonna 2018 kaupungissa arvioitiin olevan noin 155 000 kuulovammaista, joista tosin vain 5 prosenttia osasi viittomakieltä. Kielen katsotaan olevan uhanalainen. Kieltä voi opiskella mm. Hongkongin kiinalaisessa yliopistossa. == Lähteet == Luokka:Hongkongin kielet Luokka:Viittomakielet
Nico González (2002)

Nicolás González Iglesias eli Nico (s. 3. tammikuuta 2002 A Coruña) on espanjalainen jalkapalloilija, joka edustaa englantilaista Manchester Cityä. Hän on pelannut Espanjan alle 17- ja alle 21-vuotiaiden maajoukkueissa. Hän on pelipaikaltaan keskikenttäpelaaja. González siirtyi juniori-ikäisenä FC Barcelonaan ja nousi edustusjoukkueeseen kaudella 2021–2022, jolloin hän pelasi La Ligassa 27 ottelua ja teki maalin joulukuussa peräkkäisissä otteluissa Osasunaa ja Elcheä vastaan. Mestarien liigassa hän pelasi tuolla kaudella neljä ja Eurooppa-liigassa kolme ottelua. Kauden 2022–2023 González pelasi lainalla Valenciassa. Hän pelasi 26 La Ligan ottelua ja teki maalin syyskuussa Getafea vastaan. Kesällä 2023 hän siirtyi portugalilaisseura Portoon. Hän pelasi kaudella 2023–2024 Primeira Ligassa 25 ottelua ja teki maalin maaliskuussa Portimonensea ja huhtikuussa Casa Piaa vastaan. Hän voitti Portugalin cupin. Mestarien liigassa hän pelasi kuusi ottelua. Elokuussa 2024 hän teki Portugalin supercupin loppuottelussa Sportingia vastaan joukkueensa 2–3-kavennusmaalin sen noustessa 0–3-tappioasemasta jatkoaikavoittoon. Hän pelasi kaudella 2024–2025 tammikuun loppuun mennessä Portugalin pääsarjassa 17 ottelua, joissa teki viisi maalia ja antoi neljä maalisyöttöä. Eurooppa- liigassa hän pelasi seitsemän ottelua ja teki maalin tammikuussa Maccabi Tel Avivia vastaan. González siirtyi Englannin Valioliigan Manchester Cityyn 60 miljoonan euron siirtosummalla helmikuun 2025 alussa. == Lähteet == == Aiheesta muualla == * Nico WhoScored-sivustolla. Luokka:Espanjalaiset jalkapalloilijat Luokka:Vuonna 2002 syntyneet Luokka:Elävät henkilöt
Hongkongin kielitieteellinen seura

Hongkongin kielitieteellinen seura (, ) on tieteellinen seura, joka toimii kielitieteen parissa Hongkongissa. Seura on perustettu vuonna 1986. Vuonna 1993 seura julkaisi kantoninkiinan romanisaatioon tarkoitetun jyutping- järjestelmän. Seuralla on kolme työryhmää, jotka käsittelevät jyutpingiä, kaksikielistä sanastoa ja kielipolitiikkaa. == Lähteet == Luokka:Tiedejärjestöt Luokka:Hongkongin kielet Luokka:Kielitiede
Altševskin piiri

Altševskin piiri () on hallinnollinen piiri Ukrainan Luhanskin alueella. Piirin hallinnollinen keskus on Altševskin kaupunki (; 106 550 as., 2021). Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Ukrainan vuoden 2020 aluehallinnollisessa uudistuksessa maan paikallispiirien lukumäärää vähennettiin huomattavasti. Tällöin Altševskin piirin pinta-alaksi tuli 2 010 neliökilometriä. Ukrainan tilastokeskus arvioi Altševskin piirin väkiluvuksi 437 513 (1.1.2021). Kaupunkilaisiksi heistä tilastoitiin 96,9 prosenttia (423 926 as.), eli piirin 11 kaupungin (Almazna, Altševsk, Brjanka, Holubivka, Zymohirja, Zorynsk, Irmino, Kadijivka, Kyputše, Pervomaisk, Perevalsk) ja 24 kaupunkityyppisen taajaman asukkaat. ==Lähteet== *
Global Times

Global Times () on kiinalainen maailmanpolitiikkaan ja ulkomaanuutisiin keskittyvä sanomalehti, joka kirjoittaa Kiinan hallinnon näkökulmasta ja on sitoutunut kommunistipuolueeseen. Global Timesin emoyhtiö on Kansan päivälehti. Alkuperäinen kiinankielinen versio perustettiin vuonna 1993 ja englanninkielinen versio vuonna 2009. Lehti ilmestyy viisi kertaa viikossa minkä lisäksi sillä on myös verkkoversio. Lehteä on kuvailtu Kiinan valtion äänenkantajana kansainväliselle yleisölle. Nationalistisen ja poliittisesti epäkorrektin sävynsä takia lehteä on myös kutsuttu "Kiinan Foxiksi". Global Timesin tunnetuimpia toimittajia oli sen entinen päätoimittaja Hu Xijin. == Lähteet == Luokka:Kiinalaiset sanomalehdet Luokka:Propaganda Kiinassa
Josh (elokuva)

Josh (suom. ”Intohimo”) on vuonna 2000 ensi-iltansa saanut intialainen hindinkielinen romanttinen toimintaelokuva, jonka ohjasi Mansoor Khan. Pääosia näyttelivät Shah Rukh Khan, Aishwarya Rai, Chandrachur Singh ja Sharad Kapoor. == Juoni == Max, joka asuu kaksoissisarensa Shirleyn kanssa Goassa, raivostuu saadessaan tietää, että tämä on rakastunut Rahuliin, kilpailevan jengin johtajan Prakashin veljeen. == Näyttelijät == == Soundtrack == == Vastaanotto == Box Office India julisti Joshin 350 miljoonan rupian tuotollaan ”keskinkertaiseksi”. == Palkinnot == * International Indian Film Academy Awards ** Paras lavastus – Nitin Chandrakant Desai == Lähteet == == Aiheesta muualla == * * Luokka:Vuoden 2000 intialaiset elokuvat Luokka:Intialaiset romanttiset elokuvat Luokka:Intialaiset toimintaelokuvat Luokka:Intialaiset draamaelokuvat Luokka:Hindinkieliset elokuvat
50 sentin armeija

50 sentin armeija, tai 50 sentin puolue (), on kollektiivinen nimitys Kiinan viranomaisten palkkaamille internet-trolleille. Nimi tulee kiinankielisestä sanasta wumao, joka tarkoittaa 0,5 yuania – trollien väitetään saavan tämän verran palkkaa jokaista kirjoittamaansa kommenttiaan kohden. Arvioiden mukaan 50 sentin armeija julkaisee 488 miljoonaa julkaisua vuodessa. Wumao-nimitystä pidetään alentavana ja nimestään huolimatta kyseessä ei ole virallinen osa armeijaa. Toiminta kohdistetaan myös sellaisille sivuille, jotka on kielletty Kiinassa (esim. Facebook, Twitter ja YouTube). 50 sentin armeija toimii siten, että sen jäsenet jättävät negatiivisia kommentteja esim. Kiinaa kritisoiviin sosiaalisen median julkaisuihin täyttäen mm. kommenttikentät, mikä puolestaan painaa näitä alas algoritmien kautta. Heinäkuussa 2020 Twitter ilmoitti poistavansa 170 000 tiliä, joita 50 sentin armeijan katsottiin käyttävän. Wumao-toimijoista erotetaan usein myös ziganwu (), jotka eivät saa palkkaa, vaan tekevät samaa työtä ilmaiseksi. == Lähteet == Luokka:Propaganda Kiinassa Luokka:Internet Kiinassa
Vico

Vico voi tarkoittaa ainakin seuraavia: * Giambattista Vico, italialainen valistusfilosofi, historioitsija, juristi ja reettori ;paikannimenä: * Vico Canavese, kunta Italiassa Piemonten alueella olevassa Torinon metropolikaupungissa * Vico Equense, kunta Etelä-Italiassa Napolin metropolikaupungissa Campanian alueella
Vico Canavese

Vico Canavese () on kunta Italiassa Piemonten alueella sijaitsevassa Torinon metropolikaupungissa.Vico Canavese Sapere.it Vico Canavese Enciclopedia Treccani Vico Canavese Turismo Torino Vuoden 2022 alussa kunnassa oli arviolta 430 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
James Crawford

James Crawford (s. 3. toukokuuta 1997) on kanadalainen alppihiihtäjä ja supersuurpujottelun maailmanmestari. Hän on alppiyhdistetyn olympiapronssimitalisti vuodelta 2022. Crawford saavutti nuorten maailmanmestaruuskilpailuissa hopeaa supersuurpujottelussa vuonna 2016 ja kultaa joukkuekilpailussa 2017. Aikuisten arvokilpailuissa hän kilpaili ensimmäisen kerran Pyeongchangin olympialaisissa 2018 ja sijoittui alppiyhdistetyssä 20:nneksi sekä suurpujottelussa 29:nneksi. Åren MM- kilpailuissa 2019 hän sijoittui supersuurpujottelussa 36:nneksi. Cortina d’Ampezzon MM-kilpailuissa 2021 hän sijoittui alppiyhdistetyssä neljänneksi, supersuurpujottelussa 14:nneksi ja syöksylaskussa 21:nneksi. Pekingin olympialaisissa 2022 hän saavutti alppiyhdistetyssä pronssia, mitä ennen hän sijoittui jo syöksylaskussa neljänneksi ja supersuurpujottelussa kuudenneksi. Courchevelin / Méribelin MM-kilpailuissa 2023 Crawford saavutti supersuurpujottelun maailmanmestaruuden ja sijoittui syöksylaskussa viidenneksi. Maailmancupissa Crawford oli ennen Pekingin olympiamitaliaan sijoittunut neljä kertaa kymmenen parhaan joukkoon. Tammikuussa 2021 hän oli Kitzbühelin supersuurpujottelussa kuudes, joulukuussa 2021 Val Gardenan supersuurpujottelussa kahdeksas sekä tammikuussa 2022 Wengenin supersuurpujottelussa viides ja Kitzbühelin syöksylaskussa kuudes. Ensimmäisen palkintosijansa hän saavutti oltuaan toinen Kvitfjellin supersuurpujottelussa maaliskuussa 2022. Hän sijoittui kauden 2021–2022 supersuurpujottelucupissa viidenneksi. Kaudella 2022-2023 hän sijoittui Beaver Creekin syöksylaskussa kolmanneksi. Bormion ja Aspenin syöksylaskuissa hän sijoittui toiseksi. Syöksylaskucupissa hän oli viides. Kaudella 2024–2025 hän voitti Kitzbühelin syöksylaskun. == Lähteet == Luokka:Kanadalaiset alppihiihtäjät Luokka:Kanadalaiset olympiamitalistit Luokka:Vuonna 1997 syntyneet Luokka:Elävät henkilöt
Vico Equense

Vico Equense () on kunta Italiassa Campanian alueella olevassa Napolin metropolikaupungissa.Vico Equense Sapere.it Vico Equense Enciclopedia Treccani Vico Equense Vicotourism Vuoden 2021 alussa kunnassa oli 20 416 asukasta. ==Lähteet== ==Aiheesta muualla== Luokka:Napolin metropolikaupungin kunnat
Natá de los Caballeros

Natá de los Caballeros on kaupunki ja corregimiento Panamassa Coclén maakunnassa. Natá de los Caballeros on perustettu vuonna 1522 ja se on Amerikan Tyynenmeren puoleisen osan vanhin kaupunki. Sen asukasluku vuonna 2010 oli 6 003\. ==Maantiede== Natá de los Caballeros sijaitsee Panaman Coclén maakunnassa Natán piirikunnassa. Kaupunki on Panaman Tyynenmeren puoleisella osalla. Matkaa idässä sijaitsevaan maan pääkaupunki Panamaan on noin 290 kilometriä. Natá de los Caballerosin kunnan (corregimiento) pinta-ala on 174,7 km². ==Historia== thumb|vasen|Gaspar de Espinosaa esittävä veistos. Natá de los Caballeros on Amerikan vanhin Tyynenmeren puoleinen kaupunki. Kaupungin perusti espanjalainen konkistadori Gaspar de Espinosa 20. toukokuuta 1522. Nimi Natá viittasi paikallisen intiaanipäällikön nimeen. Nimen osa los Caballeros oli puolestaan viittaus de Espinosan ratsuväkeen. Varhaiselta siirtomaakaudelta peräisin oleva Basílica menor de Santiago Apóstol on läntisen pallonpuoliskon toiseksi vanhin kirkko. Kun englantilaisen merirosvo Henry Morganin joukot ryöstivät Panaman tuolloisen hallinnollisen keskuksen Panamá Viejossa vuonna 1671, Natá de los Caballeros oli kahden vuoden ajan Panaman hallinnollinen pääkaupunki yhdessä Penonomén kaupungin kanssa. ==Väestö== Natá de los Caballerosin asukasluku oli vuonna 2010 6 003\. Vuonna 2000 vastaava lukema oli 5 902 ja vuonna 1990 5 158\. Asukastiheys oli vuonna 2010 34,4 as./km². ==Lähteet== Luokka:Panaman kaupungit
Penonomé

Penonomé on kaupunki Panamassa ja Coclén maakunnan hallinnollinen keskus. Kaupunki on perustettu vuonna 1581 ja se on tärkeän maatalousalueen taloudellinen keskus. Kaupungin asukasluku oli vuonna 2010 21 748\. ==Maantiede== Penonomé sijaitsee Panaman Coclén maakunnan keskiosassa Penonomén piirikunnassa Río Zaratíjoen vieressä. Kaupunki on myös maakunnan hallinnollinen keskus. Ympäröivä alue on laajaa tasankoa. Tasangolla on rancheja ja viljelmiä. Kaupungin kautta kulkee Pan-Amerikan valtatie. Kaupungin pinta-ala on 53 km². ==Historia== Ennen Panaman siirtomaakautta nykyisen kaupungin paikalla oli intiaanien asuttama kaupunki, joka oli raunioitunut ennen eurooppalaisten saapumista. Kaupunkia ympäröivällä alueella on useita intiaanien jälkeensä jättämiä arkeologisia kohteita, kuten La Pintadan kalliomaalaukset. Espanjalaiset perustivat nykyisen Penonomén kaupungin vuonna 1581. Nimensä kaupunki sai paikallisen intiaanipäällikön mukaan, jonka espanjalaiset olivat teloittaneet. Kun Henry Morganin merirosvot ryöstivät Panaman tuolloisen keskuksen Panamá Viejossa vuonna 1671 Penonomé oli muutaman vuoden yhdessä Natá de los Caballerosin kaupungin kanssa Panaman uusi hallinnollinen pääkaupunki. Siirtomaakautinen espanjalainen arkkitehtuuri on säilynyt etenkin kaupungin keskusaukion ympärillä. Historiallisia rakennuksia ovat esimerkiksi Catedral de Penonomé ja Casa de Gobierno. ==Talous== Penonomé on panamalaisittain tärkeän maatalousalueen taloudellinen keskus. Kaupungista viedään markkinoille lähiseudulla tuotettua luonnonkumia, kahvia ja kaakaota. Kaupungissa valmistetaan myös esimerkiksi saippuaa ja panamahattuja. ==Väestö== Penonomén asukasluku oli vuonna 2010 21 748\. Vuonna 2000 vastaava lukema oli 15 841 ja vuonna 1990 12 117\. Asukastiheys oli vuonna 2010 410,7 as./km². ==Lähteet== Luokka:Panaman kaupungit
Luhanskin piiri

Luhanskin piiri () on hallinnollinen piiri Ukrainan Luhanskin alueella. Piirin hallinnollinen keskus on Luhanskin kaupunki (; 399 559 as., 2021). Itä- Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Luhanskin piirin pohjoispuolella sijaitsee Štšastjan piiri, ja muilla suunnilla kolme Venäjän sotilaallisesti tukemiin kapinallisalueisiin lukeutuvaa piiriä: idässä Dovžanskin piiri, etelässä Rovenkyn piiri ja lännessä Altševskin piiri. Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Tällöin Luhanskin piirin pinta-alaksi tuli 2 150 neliökilometriä. Ukrainan tilastokeskus arvioi Luhanskin piirin väkiluvuksi 529 716 (1.1.2021). Kaupunkilaisiksi heistä tilastoitiin 92,7 prosenttia (494 101 as.), joka sisälsi neljän kaupungin (Luhansk 399 559 as., Lutuhyne 17 134 as., Molodohvardijsk 22 514 as., Oleksandrivsk 6 427 as.) ja 15 kaupunkityyppisen taajaman asukkaat. ==Lähteet== *
Rovenkyn piiri

Rovenkyn piiri () on hallinnollinen piiri Ukrainan Luhanskin alueella. Piirin hallinnollinen keskus on Rovenkyn kaupunki (; 45 651 as., 2021). Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Rovenkyn piiri rajoittuu etelässä Venäjän Rostovin alueeseen. Sitä ympäröivät muilla ilmansuunnilla Venäjän sotilaallisesti tukemiin kapinallisalueisiin lukeutuvat piirit: lännessä Donetskin alueen Horlivkan piiri, pohjoisessa Altševskin ja Luhanskin piirit, sekä idässä Dovžanskin piiri. Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Tällöin perustetun (de jure) Rovenkyn piirin pinta-alaksi tuli 2 090 neliökilometriä. Ukrainan tilastokeskus arvioi Rovenkyn piirin väkiluvuksi 295 057 (1.1.2021). Kaupunkilaisiksi heistä tilastoitiin 93,8 prosenttia (276 903 as.), eli kuuden kaupungin (Antratsyt, Bokovo-H’rustalne, H’rustalnyi, Miusynsk, Petrovo-Krasnosillja ja Rovenky) sekä 26 kaupunkityyppisen taajaman asukaat. ==Lähteet== *
Brividi

Brividi () on italialaisten laulajien Mahmoodin ja Blancon kappale, joka julkaistiin 2. helmikuuta 2022. Mahmood ja Blanco osallistuivat kappaleella vuoden 2022 Sanremon musiikkifestivaaleille ja voittivat kilpailun. Täten he edustivat kappaleella Italiaa vuoden 2022 Eurovision laulukilpailussa Torinossa. Kappale rikkoi Italian Spotifyn ennätyksen, sillä se sai eniten striimauksissa yhdessä päivässä. Kappale kilpaili Euroviisujen finaalissa, jossa se sai 268 pistettä ja sijoittui kuudenneksi. == Listasijoitukset == Lista Sija (FIMI) 1 (Swiss Music Charts) 24 == Lähteet == Luokka:Italian euroviisuedustuskappaleet Luokka:Vuoden 2022 euroviisuedustuskappaleet
Satu Autiosalo

Satu Autiosalo (s. 1975) on Saarijärven kaupunginjohtaja. Hänen valittiin virkaan 24. tammikuuta 2022.Saarijärvi sai historiansa ensimmäisen naiskaupunginjohtajan Saarijärvi Aiemmin hän on toiminut Saarijärven kaupungin henkilöstö- ja hallintojohtajana vuodesta 2007 saakka. Autiosalo on koulutukseltaan hallintotieteiden maisteri. Autiosalo toimi valintahetkellä Saarijärven kaupunginjohtajan sijaisena. Virallisesti hänen tehtävänsä kaupunginjohtajana alkoi maaliskuussa 2022. == Lähteet == Luokka:Saarijärven kunnan- ja kaupunginjohtajat Luokka:Vuonna 1975 syntyneet Luokka:Elävät henkilöt
Gatúninjärvi

Gatúninjärvi () on tekojärvi Panamassa. Järvi muodostaa osan Panaman kannaksen läpi kulkevaa Panaman kanavaa. ==Maantiede== Gatúninjärvi on tekojärvi Panamassa, sekä osa Panaman kannaksen läpi kulkevaa Panaman kanavaa. Järven pinta-ala on vedenpinnan tason ollessa normaali 425 km² ja sen tilavuus on noin 6 km³. Järvi on muodostunut Chagresjoen patoamisen myötä järven pohjoisosassa. Järvellä on aikaisemmista kukkuloista muodostuneita saaria, kuten Barro Colorado ja Isla Guacha. Isla Guacha on luonnonsuojelualue ja Barro Coloradolla sijaitsee Smithsonian Tropical Research Instituten tutkimusasema. ==Historia== Gatúninjärvi muodostui Panaman kanavan ja Gatúnin padon rakentamisen yhteydessä vuosien 1907 ja 1913 välillä. Gatúninjärvi oli aikanaan maailman suurin tekojärvi. Järvi on paitsi osa Panaman kanavaa, mutta sen vettä käytetään myös kanavan muiden osien suluilla etenkin kuivempien kausien vallitessa. On ilmennyt, että sulkuporttien suurentaminen laivojen koon kasvun vuoksi yhdessä el Niño -ilmiön kanssa lisää järven suolapitoisuutta, mikä puolestaan tuo Panamaan makean veden puutetta. ==Lähteet== Luokka:Panaman maantiede Luokka:Panaman kanava Luokka:Tekojärvet
Edward Vickers

Edward Vickers (1804 Sheffield – 1897) oli englantilainen mylläri, joka perusti yhdessä appensa George Naylorin kanssa metallisulattamo Naylor, Hutchinson, Vickers and Co:n, josta tuli sittemmin Naylor, Vickers and Co. Tämä yritys listautui pörssiin vuonna 1867 nimellä Vickers, Sons and Co. Yrityksestä tuli lopulta Vickers, huomattava brittiläinen terästeollisuuden yhtiö. == Lähteet == Luokka:Vuonna 1804 syntyneet Luokka:Vuonna 1897 kuolleet Luokka:Brittiläiset liikemiehet
Anthony Herbert

Anthony Herbert (s. 14. huhtikuuta 1998) on trinidadilainen jalkapalloilija, joka edustaa Veikkausliigassa pelaavaa FC Hakaa. Luokka:Trinidadtobagolaiset jalkapalloilijat Luokka:Vuonna 1998 syntyneet Luokka:Elävät henkilöt